Halvor Kålstad

Halvor Kålstad (født 6. oktober 1877, død 23. februar 1937) var en norsk politimann, lokalpolitiker og skytter.

Kålstad var fra Valebø i Telemark. Han arbeidet i politiet i Tønsberg fra 1899, og var også aktiv i lokalpolitikken i byen. Kålstad representerte Høyre, og satt i Tønsberg bystyre i en årrekke. Han var i senere år første vara til formannskapet, og hadde også mange andre kommunale verv.

Kålstad ble skytterkonge på Landsskytterstevnet i Kristiansand i 1909. Han representerte Tønsberg skytterlag. Foruten kongetittelen tok han Normapokalen som beste mesterskapsskytter over 50 år i 1931. Kålstad var også aktiv som skytteradministrator, og møtte i mange år på Skyttertinget.

 Referanser 
Aftenposten, 24. februar 1937.

 Kilder 
 Skytterboka 2005-2006, utgitt av Det frivillige skyttervesen


 Eksterne lenker 
 Det frivillige Skyttervesens hjemmesider

Kategori:Norske skyttere
Kategori:Norske politifolk
Kategori:Lokalpolitikere i Tønsberg
Kategori:Høyre-politikere i Vestfold
Kategori:Personer fra Tønsberg kommune